ངོས་ཀྱིས་འབོད་སྐུལ་བྱས་པ་ཞིག་ལ་ང་ཚོས་ས་ཞིང་རྒྱ་ཆེ་རུ་གཏོང་ཐབས་མེད་པ་དང༌།མི་འབོར་འཕར་ཡོང་གི་ཡོད་པས།དཔལ་འབྱོར་གྱི་གནས་སྟངས་ཡར་རྒྱས་ཡོང་ཐབས་བྱེད་དགོས།དེར་བརྟེན་ས་ཞིང་གཅིག་པུར་མ་བརྟེན་པར་གཞིས་ཆགས་ཁག་ནང་ལག་ཤེས་བཟོ་གྲྭ་འཛུགས་རྒྱུའི་ཐད་བསམ་བློ་གཏོང་རྒྱུ་གལ་ཆེན་པོ་འདུག་ཅེས་འབོད་སྐུལ་བྱས་པ་ཡིན།ངོས་རང་ཆུང་དུས་ནས་འཕྲུལ་ཆས་ལ་དགའ་པོ་ཡོད།དེར་བརྟེན་སྔོན་མ་ས་གནས་སུ་སླེབས་དུས་འཕྲུལ་ཆས་བཟོ་སར་ལྟ་བར་སོང་སྟེ་འཕྲུལ་ཆས་ལ་ལག་པ་འཆང་ནས་བལྟས་ཏེ་འདིར་ལས་ཀ་བྱས་ནས་སྡོད་རྒྱུ་བྱུང་ན་སྐྱིད་པོ་ཡོང་བ་འདུག་བསམ་པ་དྲན་མྱོང༌།